Esimeses sõidus sai parima stardi Belgia sõitja Davy de Cuyper, kes edestas Jan Vlaeymansi. Kolme ringi järel aga möödusid Vlaeymans ja Romain Couprie de Cuyper'ist ning asusid kuni sõidu lõpuni omavahel esikoha pärast võitlema. Lõpus jäi peale Vlaeymans, kes suutis edestada  2010. aasta Euroopa meistrit Couprie'd ning noort Hollandi sõitjat Merjin Bloemeni. Kvalifikatsiooni võitja, USA Can-Am tehasesõitja Jeremy Warnia, sõitis esimesel ringil rajalt välja ning oli sunnitud sõidu tehniliste probleemide tõttu pooleli jätma.